2010/40/ЕС по отношение на внедряването и експлоатацията на съвместни интелигентни транспортни системи, приет въз основа на член 6, параграф 1 от същата директива;
 м)
 „фаза на адресиране“ означава предварителната фаза от електронната комуникация между превозните средства от една комбинация от превозни средства, чрез която за всяко превозно средство се определя позиция;
 н)
 „сервизна работилница за бордово оборудване за претегляне“ („сервизна работилница за OBW“) означава сервизна работилница, получила разрешение от държава членка за извършване на проверки на бордово оборудване за претегляне.
 Член 3
 Политика по отношение на сертификатите
 Държавите членки гарантират наличието на най-малко един базов сертифициращ орган, един орган за вписване и един орган за издаване на разрешителни, които за целите на бордово оборудване за претегляне могат да изпълняват функциите, определени в политиката за сертификати във връзка с внедряването и експлоатацията на съвместни интелигентни транспортни системи (СИТС), посочена в делегирания акт за допълнение на Директива 2010/40/ЕС по отношение на внедряването и експлоатацията на съвместни интелигентни транспортни системи, приет въз основа на член 6, параграф 1 от същата директива.
 Член 4
 Периодични проверки
 1. Бордовото оборудване за претегляне подлежи на периодични проверки от сервизна работилница за OBW на всеки две години след инсталирането му в превозно средство или комбинация от превозни средства.
 2. Периодичните проверки се извършват в съответствие с приложение IV.
 3. С проверките се цели да се гарантира, че са изпълнени следните изисквания:
 а)
 бордовото оборудване за претегляне е монтирано в съответствие с документацията, представена от производителя, и е подходящо за превозното средство;
 б)
 бордовото оборудване за претегляне функционира правилно и отчита точно стойностите на масата;
 в)
 към бордовото оборудване за претегляне не са свързани устройства за манипулиране, нито пък са налице следи от използването на такива устройства.
 4. След приключване на проверката сервизната работилница за OBW издава протокол от проверката на бордовото оборудване за претегляне. В превозното средство се пази копие от този протокол.
 5. В протокола от проверката се съдържа най-малко следната информация:
 а)
 идентификационен номер на превозното средство (VIN или номер на шаси);
 б)
 място и дата на изпитването;
 в)
 успешно преминаване на изпитването (да/не);
 г)
 установени недостатъци, включително манипулиране, както и приетите мерки за тяхното отстраняване;
 д)
 дата на следващата периодична проверка или дата на изтичане на валидността на настоящия сертификат, ако тази информация не се предоставя по друг начин;
 е)
 наименование, адрес и идентификационен номер на сервизната работилница за OBW и подпис или идентификация на проверяващия, отговорен за проверката;
 ж)
 марка, тип, идентификационен номер, номер на сертификата за изследване на типа и дата на последна проверка на сертифицираното устройство за претегляне, използвано при периодичната проверка.
 6. Протоколите от проверките се съхраняват за срок от най-малко две години от датата на изготвянето им, макар че държавите членки може да решат тези протоколи да се изпращат на компетентния орган през този период. Когато протоколите от проверки се съхраняват от сервизната работилница за OBW, при поискване от страна на компетентния орган тя предоставя протоколите за извършените през този период проверки и калибрирания.
 Член 5
 Сервизни работилници за OBW
 1. Държавите членки одобряват, редовно извършват одит и сертифицират